open-index/open-wikipedia-markdown huggingface dataset:
Slávik modrák

**Slávik modrák** alebo **modrák obyčajný** (*Luscinia svecica*) je malý vták z čeľade muchárovité. Obýva palearktídu a rozširuje sa aj v Severnej Amerike. Vytvára viacero poddruhov. Európu obýva poddruh **slávik modrák stredoeurópsky** *(Luscinia svecica cyanecula)* a **slávik modrák tundrový** *(Luscinia svecica svecica)*. Podľa Medzinárodnej únie na ochranu prírody a prírodných zdrojov slávik modrák patrí medzi najmenej ohrozené druhy, celková populácia je stabilná. Podľa výsledkov paneurópskeho sčítania bežných druhov vtákov mal trend slávika modráka v Európe za roky 1996  2017 mierny pokles.

## Opis
Má dĺžku tela asi .

## Výskyt a stav na Slovensku
Slávik modrák patrí medzi hniezdičov a je sťahovavý. Poddruh slávik modrák stredoeurópsky žije iba na niektorých močaristých lokalitách na južnom Slovensku, slávik modrák tundrový veľmi vzácne hniezdi v horách severného Slovenska.

Odhadovaný počet hniezdiacich párov je 15 - 30. Veľkosť populácie i územie na ktorom sa vyskytuje vykazujú *mierny nárast* o 20 do 50%. Ekosozologický status v roku 1995 *I* - nezaradený. V roku 1998 *VU:B2c* - zraniteľný. V roku 2001 *VU* - zraniteľný. V roku 2014 *EN* D* - silne ohrozený. Európsky ochranársky status nezaradený *SPEC*. Stupeň ohrozenia *S* - vyhovujúci ochranársky status.

## Ochrana
Je zákonom chránený, spoločenská hodnota je 5000 €  (Vyhláška MŽP č. 170/2021).

## Galéria

Suesswasserwatt3.jpg|Slávik modrák stredoeurópsky *(L. s. cyanecula)* obýva močiaristé miesta s húštinami vŕb
Bluethroat by Daniel Bastaja.jpeg|Samček poddruhu slávik modrák stredoeurópsky *(L. s. cyanecula)* vo svadobnom šate
Luscinia svecica tom (Marek Szczepanek) small.jpg| Samček v zimnom šate
Bluethroat (Luscinia svecica)- Female at Bharatpur I IMG 5484.jpg|Samička
Peer Gynt Vegen 1.jpg|Slávik modrák tundrový *(L. s. svecica)* žije v krovinatej vlhkej tundre
Luscinia svecica svecica Russia.jpg|Samček slávik modráka tundrového
Philippe Boissel Bluethroat.jpg|Mladý vták
Luscinia svecica distribution.png|Mapa rozšírenia a rás slávika modráka


## Referencie


## Iné projekty

## Externé odkazy
 
* 

Kategória:Muchárovité
Kategória:Najmenej ohrozené druhy
Kategória:Vtáky na Slovensku
Bermejo (department, Formosa)

Department **Bermejo** leží na severozápade provincie Formosa na severe Argentíny a je jedným z deviatich departmentov provincie.

Na severe hraničí s Paraguajom, na východe s departmentom Patiño, na juhu s provinciou Chaco a na západe s departmentom Ramón Lista a departmentom Matacos.

Hlavné mesto departmentu je Laguna Yema.

Kategória:Departmenty v Argentíne
Kodomo

**Kodomo** je japonský výraz pre *deti*. Označuje žáner alebo druh mangy, teda japonského komiksu, alebo anime, teda japonského animovaného filmu alebo seriálu. Takéto anime a mangy sú určené najmä pre detské publikum. Kodomo anime sú prevažne veselé a poučné.

## Zoznam ''kodomo'' anime/mangy

* *[[Astro]]*
* *[[Beyblade]]*
* *[[BuBu ChaCha]]*
* *[[D.I.C.E.]]*
* *[[Digimon]]*
* *[[Doraemon]]*
* *[[Hamtaro]]*
* *[[Pokémon]]*
* *[[Pugyuru]]*
* ''Mew Mew power

Kategória:Anime a manga žánre
Kategória:Japonské výrazy
Kategória:Literatúra pre deti a mládež
Hanbun no Cuki ga Noboru Sora

**Hanbun no Tsuki ga Noboru Sora** (jap.: 半分の月がのぼる空) je séria japonských románov od spisovateľa Cumugu Hašimota. Dokopy ich vyšlo osem v rokoch 2003 až 2006. Autor tu opisuje lásku dvoch mladých ľudí z prostredia nemocnice.

## Príbeh

*Yúiči* je 17-ročný chlapec, ktorý je už istý čas v nemocnici, pretože trpí hepatidídou A. Nie je to vážna choroba, vlastne ho nijako neobmedzuje. Dá sa vyliečiť pokojom a oddychom. Na druhej strane nemocnice býva dievča menom *Rika*. Trpí oveľa vážnejšou chorobou - kardiomyopatiou. Dá sa odstrániť len pomocou riskantnej operácie. Inak by Rika zomrela. Keď sa stretnú, tak sa do seba zaľúbia, i keď mnohé nástrahy sa im kladú pod nohy.

## Hlavné postavy
;Yúiči Ezaki
:Yúiči je 17-ročný chlapec, ktorý sa lieči z hepatitídy A v miestnej nemocnici. Často odtiaľ potajomky vybehne von, aby sa poprechádzal alebo si niečo kúpil. Júúiči sa v nemocnici väčšinou nudí a nemá čo robiť. Raz mu však jeden starý pán *Tada* prenechá jeho obrovskú kolekciu pornočasopisov predtým, než zomrie. Potom sa spozná s Rikou, do ktorej sa po čase zamiluje.
:*Hlas*: Keniči Suzumura

;Rika Akibaová
:Rika je 17-ročné dievča, ktoré má kardiomyopatiu. Je to vážna choroba, ktorú môžu lekári odstrániť, len ak Rika podstúpi riskantnú operáciu. Yúičiho má rada, i keď nenávidí, keď si číta svoje porno. Prikázala mu, aby to všetko spálil a on to urobil. Vlastne často Júúiči kázala a zakazovala mnoho vecí a on ju celý čas poslúchal. Je tak trochu panovačná, ale Júúičiho má naozaj rada a veľmi rada by aj žila. Často s Yúičim po nociach chodili tajne na zaujímavé miesta v meste.
:*Hlas*: Mikako Takahašiová

;Akiko Tanizakiová
:Akiko je sestrička, ktorá sa stará o Júúičiho. Často sa vie ľahko naštvať a stále si z neho robí srandu. Keď sa túla po nociach, tak ho bije. Na ďalšiu noc mu potom pre istotu zamkne izbu a dvere mu zatarasí posteľou, aby nevyšiel.
:*Hlas*: Juki Kodairová

;Goro Nacume
:Goro Nacume je hlavný lekár, ktorý ošetruje Riku. Nenávidí Júúičiho a snaží sa mu zabrániť, aby sa s Rikou stýkal. Je možné, že k Rike aj niečo cíti.
:*Hlas*: Hiroaki Hirata

;Jošizó Tada 
:Pán Tada je starý pán, ktorý bol v nemocnici ako pacient. Bol trochu perverzný a pred smrťou zanechal ešte Júúičimu, ktorého si obľúbil, svoju veľkú kolekciu pornočasopisov. Júúiči ich však na príkaz Riky musel spáliť.
:*Hlas*: Kódži Jada

## Anime epizódy
#*Pani Akiko, dievča a Rjúnoske Akutagawa* / *Akiko-san to šódžo to Akutagawa Rjúnosuke* (亜希子さんと少女と芥川龍之介)
#*Dedičstvo zbierky Tada* / *Tada korekušon no sózoku* (多田コレクションの相続)
#*Koniec zbierky Ezaki, a potom...* / *Ezaki korekušon no šúen, sošite...* (戎崎コレクションの終焉~そして)
#*Školský život len na jeden deň* / *Ičiniči dake no sukúru rajfu* (一日だけのスクールライフ)
#*Jedna zastavená minúta* / *Tomerareta ippun* (とめられた一分)
#*Naše ruky* / *Bokutači no rjóte wa* (僕たちの両手は)

## Externé odkazy
*anidb.net (anglicky)
*oficiálna stránka (japonsky)

Kategória:Anime
Kategória:Anime seriály
Kategória:Anime z roku 2006
Kategória:Manga
Michail Vasilievič Nesterov

**Michail Vasilievič Nesterov** (* 19. máj 1862, Ufa, Rusko – † 18. október 1942, Moskva) bol ruský maliar, vedúci reprezentant religiózneho symbolizmu v Rusku. 

Študoval pod vedením Pavla Čisťakova na cárskej akadémií umení a neskôr spolupracoval so skupinou umelcov známych ako peredvižniki (v preklade pocestní).  Od roku 1890 do 1910 žil v Kyjeve a Petrohrade pracujúc na freskách  napr. v chráme svätého Vladimíra. Po roku 1910 sa presťahoval do Moskvy kde strávil zvyšok života. Pracoval najmä na portrétoch, hlavne osobností kultúry a vedy (napr. obraz *Filozofi – portrét  [[Pavel Florenskij|Pavla Florenského]] a [[Sergej Bulgakov|Sergeja Bulgakova]]*).

## Galéria

Súbor:Nesterov SaintRussia.JPG|*Svätá Rus* (1901 – 1906)
Súbor:Mikhail Nesterov 001.jpg|*Vízia mladého Bartolomeja* (1889 – 1890)
Image:Nesterov Florensky Bulgakov.jpg|*Filozofi* (1917)
Image:Leo Tolstoy by Nesterov.jpg|*Tolstoj* (1906)
Image:Mikhail Nesterov 042.jpg|*Gorkij* (1901)   


## Iné projekty
 

## Externé odkazy
*podrobná biografia 
*online galéria  

Kategória:Ruskí maliari
Kategória:Osobnosti na ruských poštových známkach
Kategória:Pochovaní na Novodievčom cintoríne
Kategória:Symbolistickí maliari
Slávik veľký

**Slávik veľký** alebo **slávik tmavý** (lat. *Luscinia luscinia*) je malý vták z čeľade muchárovité. Obýva pobrežné porasty potokov a riek palearktídy od severovýchodnej Európy po rieku Jenisej. Podľa Medzinárodnej únie na ochranu prírody a prírodných zdrojov slávik veľký patrí medzi najmenej ohrozené druhy, stav celkovej populácie je stabilný, rovnako aj v európskej v rokoch 19802013. Podľa výsledkov paneurópskeho sčítania bežných druhov vtákov mal trend slávika veľkého v Európe za roky 1980  2017 mierny pokles.

## Opis
Je veľmi podobný slávikovi krovinovému. Dĺžku tela má asi .

## Výskyt a stav na Slovensku
Slávik veľký je sťahovavý, žije iba v nížinách na východe Slovenska. Odhadovaný počet hniezdiacich párov je 1 000 - 1 500. Veľkosť populácie i územie na ktorom sa vyskytuje sú *stabilné*, maximálna zmena do 20%. Ekosozologický status v roku 1995 *R* - vzácny. V roku 1998 *LR:lc*, *LR* - menej ohrozený druh, *lc* - najmenej ohrozený taxón. V roku 2001 *LR* - menej ohrozený. V roku 2014 *NT* A2b C1* - takmer ohrozený. Európsky ochranársky status *SPEC4* - druhy, ktorých globálne populácie sú koncentrované v Európe a majú tam vhodný ochranársky status. Stupeň ohrozenia *S* - vyhovujúci ochranársky status. 

Trend početnosti slávika veľkého na Slovensku bol podľa sčítania bežných druhov vtákov v rokoch 2005  2012 výrazne klesajúci.

## Ochrana
Je zákonom chránený, spoločenská hodnota je 1000 €  (Vyhláška MŽP č. 170/2021).

## Referencie


## Iné projekty

## Externé odkazy
 
* 

Kategória:Muchárovité
Kategória:Najmenej ohrozené druhy
Kategória:Vtáky na Slovensku
Patiño (department)

Department **Patiño** leží v centre provincie Formosa na severe Argentíny a je jeden z deviatich departmentov provincie.

Na severe hraničí s Paraguajom, na východe s departmentmi Pilagas a Pirané, na juhu s provinciou Chaco a na západe s departmentom Bermejo.

Hlavné mesto departementu je Comandante Fontana.

## Mestá a obce
* Comandante Fontana
* Estanislao del Campo
* Fortín Lugones
* General Manuel Belgrano
* Ibarreta
* Las Lomitas
* Pozo del Tigre
* San Martín 2
* Subteniente Perín
* Villa General Güemes

Kategória:Departmenty v Argentíne
Slávik obyčajný

**Slávik obyčajný** (iné názvy: **slávik krovinový**, **slávik lesný**; ) je malý vták z čeľade muchárovité. Hniezdi v juhozápadnej palearktíde, zimuje v Afrike, severne od pásma pralesov . Podľa Medzinárodnej únie na ochranu prírody a prírodných zdrojov slávik obyčajný patrí medzi najmenej ohrozené druhy, celková populácia je stabilná. Podľa výsledkov paneurópskeho sčítania bežných druhov vtákov mal trend slávika obyčajného v Európe za roky 1980  2017 mierny pokles.

## Opis
Slávik obyčajný má dĺžku tela asi .

Váži 12 - 25 g.

## Výskyt a stav na Slovensku
Je sťahovavý. Prilieta v apríli a odlieta v auguste. Vyskytuje sa v nížinách a kotlinách Slovenska. Počet hniezdiacich párov je 10 00020 000 a populačný trend  je stabilný . Ekosozologický status v rokoch 1995, 1998 a 2001 žiadny. V roku 2014 *LC* - menej dotknutý. Európsky ochranársky status *SPEC4* - druhy, ktorých globálne populácie sú koncentrované v Európe a majú tam vhodný ochranársky status. Stupeň ohrozenia *S* - vyhovujúci ochranársky status. 

Trend početnosti slávika obyčajného na Slovensku bol podľa sčítania bežných druhov vtákov v rokoch 2005  2009 neistý s pozitívnou tendenciou.

## Biotop
Žije na okrajoch listnatých lesov s hustým podrastom, v brehových porastoch riek, vo vetrolamoch a poľných lesíkoch.

## Potrava
Živí sa hmyzom, larvami, húsenicami zriedka aj pavúkmi, koncom leta aj bobuľovými plodmi .

## Ochrana
Je zákonom chránený, spoločenská hodnota je 500 €  (Vyhláška MŽP č. 170/2021).

## Hlas







Spieva aj v noci 

## Galéria

Nachtigall Gesang Strauch.JPG|Spievajúci
Luscinia megarhynchos MHNT 232 HdB Bouzareah Algérie.jpg|Vajcia
Luscinia megarhynchos, subspecies. Distribution map.png|Mapa rozšírenia poddruhov slávika obyčajného
Nightingale from the Crossley ID Guide Britain and Ireland.jpg|Kompozitná fotografia - pomôcka na ľahšie spoznanie druhu


## Referencie

## Iné projekty

## Externé odkazy
 
* 

Kategória:Muchárovité
Kategória:Najmenej ohrozené druhy
Kategória:Vtáky na Slovensku
Frízsko (provincia)

**Frízsko** (po holandsky:  alebo po frízsky ) je jedna z holandských provincií nachádzajúca sa na severe krajiny. Dnešné Frízsko je súčasťou rovnomenného historického regiónu, ktorý sa rozpriestera na pobreží Severného mora od Holandska až po Dánsko. Frízština sa v provincii používa po boku holandčiny ako úradný jazyk.

Frízsko je čo do rozlohy treťou najväčšou provinciou v Holandsku, do počtu obyvateľov je na ôsmom mieste. Hlavným mestom provincie je Leeuwarden.

## Iné projekty
 

Kategória:Provincie v Holandsku
Frízsko

**Frízsko** môže byť:
* historické územie na európskom pobreží od Holandska po Dánsko, pozri Frízsko (región)
* holandská provincia, pozri Frízsko (provincia)

## Pozri aj
* Friesland
* Frisland
Ráno v novinách

**„Ráno v novinách“** je v poradí prvý singel od slovenskej skupiny Komajota, pochádzajúci z ich debutového albumu *[[Časopriestor (album)|Časopriestor]]*. 

Singel začal rotovať slovenským éterom 12. februára 2007, českým éterom 28. mája 2007. Pieseň „Ráno v novinách“ sa nachádza na albume *Časopriestor* ako druhá skladba v poradí. 

## Umiestnenie v hitparádach

## Umiestnenie na Slovensku

Kategória:Piesne z 2007
Kategória:Piesne skupiny Komajota
Severný Holland

**Severný Holland** (po holandsky: ) je jedna z holandských provincií nachádzajúca sa na severozápade krajiny. Hlavné mesto provincie je Haarlem. Najväčším mestom provincie je hlavné mesto Holandska – Amsterdam.

Severný Holland je čo do rozlohy šiestou najväčšou provinciou v Holandsku, do počtu obyvateľov je na druhom mieste. 

## Iné projekty

Kategória:Provincie v Holandsku
Pŕhľaviar červenkastý

**Pŕhľaviar červenkastý** alebo **pŕhľaviar červenkavý** (lat. *Saxicola rubetra*) je druh z čeľade muchárovité. Žije v západnej Palearktíde, na východe až po Jenisej a Himaláje. Podľa Medzinárodnej únie na ochranu prírody a prírodných zdrojov pŕhľaviar červenkastý patrí medzi najmenej ohrozené druhy, trend celkovej populácie je klesajúci, stavy v Európe v rokoch 19802013 mierne poklesli.

## Opis
Je veľký približne ako sýkorka veľká, meria 12,5 –  a váži 13,5 – 18,2 g.

## Výskyt a stav na Slovensku
Žije na väčšine územia Slovenska od nížin po vysoké pohoria ako Vysoké Tatry . Je sťahovavý. Prilieta koncom apríla, začiatkom mája a odlieta v septembri.

Odhadovaný počet hniezdiacich párov je 10 000 - 20 000. Veľkosť populácie i územie na ktorom sa vyskytuje vykazujú *mierny pokles* od 20 - 50%. Na Slovensku bolo dokázané alebo pravdepodobné hniezdenie v 78,80 % mapovacích kvadrátoch. Ekosozologický status v roku 1995 *I* - nezaradený. V roku 1998 žiadny. V roku 2001 *LR* - menej ohrozený. V roku 2014 *NT* - takmer ohrozený. Európsky ochranársky status *SPEC4* - druhy, ktorých globálne populácie sú koncentrované v Európe a majú tam vhodný ochranársky status. Stupeň ohrozenia *S* - vyhovujúci ochranársky status. 

## Hniezdenie
Hniezdi v otvorenom teréne. 

## Potrava
Živí sa hmyzom, pavúkmi alebo červami.

## Hlas




## Galéria

Saxicola rubetra 2 tom (Marek Szczepanek).jpg|samec
Saxicola rubetra 1 hen (Marek Szczepanek).jpg|samica
Whinchat from the Crossley ID Guide Britain and Ireland.jpg|Kompozitná fotografia - pomôcka na ľahšie spoznanie druhu
Saxicola rubetra MHNT.ZOO.2010.11.192.1.jpg|Vajcia


## Referencie


## Iné projekty

## Externé odkazy
 
* 

Kategória:Muchárovité
Kategória:Najmenej ohrozené druhy
Kategória:Vtáky na Slovensku
Limbursko

**Limbursko** alebo **Limburg** môže byť:
* historické územie v Belgicku a Holandsku, pozri Limburské vojvodstvo
* provincia v Belgicku, pozri Limbursko (belgická provincia)
* provincia v Holandsku, pozri Limbursko (holandská provincia)
* Limburské grófstvo (v Nemecku)

**Limburg** môže byť:
* holandský a nemecký názov mesta Limbourg (podľa neho je pomenovaný belgický a holandský región)
* skrátene: 
** Limburg an der Lenne, dnes Hohenlimburg, časť mesta Hagen (podľa neho je pomenovaný nemecký región)
** Limburg an der Lahn, mesto v Nemecku
* francúzsky tanker, pozri Limburg (tanker)
Groningen (provincia)

je jedna z holandských provincií nachádzajúca sa na severovýchode krajiny. Groningen na východe hraničí s nemeckou spolkovou republikou Dolné Sasko. Hlavné a najväčšie mesto provincie je Groningen.

Čo do rozlohy je Groningen ôsmou najväčšou provinciou v Holandsku, čo do počtu obyvateľov je na deviatom mieste. 

## Iné projekty


Kategória:Provincie v Holandsku
Utrecht (provincia)

je jedna z holandských provincií nachádzajúca sa približne v strede krajiny. Hlavným a najväčším mestom provincie je Utrecht. Utrecht je čo do rozlohy najmenšou zo všetkých holandských provincií; čo do počtu obyvateľov je na druhom mieste. 

## Iné projekty
 

Kategória:Provincie v Holandsku
Južný Holland

**Južný Holland** (po holandsky: ) je jedna z holandských provincií nachádzajúca sa na juhozápade krajiny. Hlavné mesto provincie je Haag, ktorý je zároveň sídlom parlamentu, vlády aj holandskej kráľovnej. Najväčším mestom provincie je Rotterdam, prístav svetového významu.

Južný Holland je čo do rozlohy piatou najväčšou provinciou v Holandsku, do počtu obyvateľov je na prvom mieste. Vedie aj v hustote zaľudnenia na km².

## Iné projekty


Kategória:Provincie v Holandsku
Spievajúca fontána

**Spievajúca fontána** môže byť:

* Spievajúca fontána (Bratislava)
* Spievajúca fontána (Košice)
* Spievajúca fontána (Mariánské Lázně)
* Spievajúca fontána (Praha)
Santa Lucía

**Santa Lucía** (šp. Svätá Lucia) môže byť:

* department v argentínskej provincii San Juan, pozri Santa Lucía (department, San Juan)
* mesto v Argentíne, pozri Santa Lucía (San Juan)
* mesto v Uruguaji, pozri Santa Lucía (Uruguaj)

## Pozri aj
*Santa Lúcia
*Santa Lucia
*Svätá Lucia
Bermejo

**Bermejo** môže byť:
* department v argentínskej provincii Formosa, pozri Bermejo (department, Formosa)
* department v argentínskej provincii Chaco, pozri Bermejo (department, Chaco)
* argentínsky ostrov, pozri Bermejo (ostrov)
El Espinillo

**El Espinillo** môže byť:
* obec v argentínskej provincii Salta, pozri El Espinillo (Salta), 
* mesto v argentínskej provincii Formosa, pozri El Espinillo (Formosa)
Flevoland

**Flevoland** (holandsky: ) je jedna z holandských provincií nachádzajúca sa na západe krajiny. Hlavné mesto provincie je Lelystad. Najväčším mestom provincie je mesto Almere. Provincia vznikla v roku 1986 na mieste vysušeného Zuiderského mora. 

Flevoland je rozlohou druhou najmenšou provinciou v Holandsku, čo do počtu obyvateľov je až na poslednom, dvanástom mieste. 

## Iné projekty

Kategória:Provincie v Holandsku
16. obvod (Paríž)

**16. obvod** () alebo **Obvod Passy** () je jeden z 20 obvodov Paríža. Nachádza sa na pravom brehu rieky Seina. Nachádza sa tu známa najužšia ulička v Paríži Avenue Foch a hlavné obytné štvrte Auteuil a Passy. V tomto obvode je veľa zahraničných ambasád.

16. obvod je dejiskom športových podujatí v Parc des Princes, čo je domáci štadión futbalového klubu Paris SG, v štadióne Rolland-Garros sa koná French Open a Štadión Jean-Bouin domovom rugbyového klubu Stade Français. V tomto obvode sa nachádza aj Bois de Boulogne.

## Geografia
Rozloha tohto obvodu je , nepatrne väčšiu časť než polovicu zaberá park Bois de Boulogne. Vrátane neho má obvod rozlohu .


Obrázok:Paris arrondissement XVI.jpg|Apartmánové budovy v 16. obvode
Obrázok:Parc des Princes.jpg|Fanúškovia rugbyového klubu Stade Français na štadióne Parc des Princes


## Demografia
Najvyšší počet obyvateľov dosiahol 16. obvod v roku 1962, kedy mal 227 418 obyvateľov. Podľa posledného sčítania v roku 1999 tu žilo 161 773 obyvateľov. 16. obvod vykazuje aj veľa obchodnej aktivity s 106 971 pracovnými miestami.

16. obvod sa všeobecne považuje za najbohatšiu časť Paríža (*Auteuil-Neuilly-Passy*) a má jednu z najvyšších cien domov vo Francúzsku. Je tiež jediným obvodom v Paríži s dvoma poštovými smerovacími číslami: južná časť obvodu má PSČ 75016 a severná časť má 75116.

### Počet obyvateľov v rokoch 1872 – 2005

## Referencie


## Štvrte
Každý z 20 parížskych obvodov je rozdelený na štyri štvrte (quartiers). Zoznam štvrtí 16. obvodu:
* Quartier d’Auteuil
* Quartier de la Muette
* Quartier de la Porte-Dauphine
* Quartier de Chaillot

Podľa oficiálneho číslovania parížskych mestských štvrtí majú tieto štvrte 61 – 64.

## Iné projekty
17. obvod (Paríž)

**17. obvod** () alebo **Obvod Batignolles-Monceau** () je jeden z 20 obvodov Paríža. Nachádza sa na pravom brehu rieky Seiny. Tento obvod zahŕňa dve veľmi aktívne územia: v severnej časti robotnícke územie okolo námestia Place de Clichy, ktoré je pokračovaním štvrte prostitútok Pigalle; v južnej časti je územie hornej triedy okolo Avenue des Ternes, s budovami viac v haussmannskom štýle, tu sa nachádza aj trhová ulica *Marché Poncelet*.

V 17. obvode sa nachádza aj parížsky Kongresový palác (*Palais des Congrès*), ktorý je spolu s mrakodrapovým hotelom *[[Hôtel Hyatt Regency Paris Étoile|Concorde Lafayette]]* najväčším kongresovým centrom.

## Geografia
Rozloha tohto obvodu je .

## Demografia
Najvyšší počet obyvateľov bol zaznamenaný v roku 1954, kedy tu bývalo 231 987 obyvateľov. Dnes obvod prosperuje aj v počte obyvateľov, aj v obchodnej aktivite, so 160 860 obyvateľmi a 92 267 pracovnými miestami podľa posledného sčítania v roku 1999.

### Počet obyvateľov v rokoch 1872 – 2005

## Štvrte
Každý z 20 parížskych obvodov je rozdelený na štyri štvrte (*quartiers*). Zoznam štvrtí 17. obvodu:
* Quartier des Ternes
* Quartier de la Plaine-de-Monceaux
* Quartier des Batignolles
* Quartier des Épinettes

Podľa oficiálneho číslovania parížskych mestských štvrtí majú tieto štvrte čísla 65 až 68.

## Iné projekty
18. obvod (Paríž)

**18. obvod** () alebo **Obvod Butte-Montmartre** () je jeden z 20 obvodov Paríža. Nachádza sa na pravej strane rieky Seina. Je hlavne známy štvrťou Montmartre, kde sa nachádza vrch s Chrámom najsvätejšieho Ježišovho srdca, ako aj známy Moulin Rouge.

V 18. obvode sa nachádza aj africká a severoafrická štvrť Goutte d'Or, ktorá je známa svojimi obchodmi *Marché Barbès*, kde možno nájsť rôzne výrobky z tohto kontinentu. 

## Geografia
Rozloha tohto obvodu je presne .

## Demografia
Najvyšší počet obyvateľov dosiahol 18. obvod v roku 1931, kedy mal 288 810 obyvateľov. Dnes je obvod dobrý v počte obyvateľov aj v obchodnej aktivite, so 184 586 obyvateľmi a 70 285 pracovnými miestami podľa posledného sčítania v roku 1999.

### Počet obyvateľov v rokoch 1872 – 2005

## Štvrte
Každý z 20 parížskych obvodov je rozdelený na štyri štvrte (quartiers). Zoznam štvrtí 18. obvodu:
* Quartier des Grandes-Carrières
* Quartier de Clignancourt
* Quartier de la Goutte-d’Or
* Quartier de la Chapelle

Podľa oficiálneho číslovania parížskych mestských štvrtí majú tieto štvrte 69 – 72.

## Iné projekty
Formosa (department)

Department **Formosa** leží na juhovýchode provincie Formosa na severe Argentíny a je jedným z deviatich departmentov provincie.

Na severe hraničí s departmentom Pilcomayo, na východe s Paraguajom, na juhu s departmentom Laishi a na západe s departmentom Pirané.

Hlavné mesto departmentu má rovnaký názov - Formosa.

## Obyvateľstvo
Podľa odhadov INDEC stúpol počet obyvateľov v departmente Formosa z 210 071 (2001) na 248 349 obyvateľov v roku 2005.

## Mestá a obce
* Colonia Pastoril
* Formosa
* Gran Guardia
* San Hilario

Kategória:Departmenty v Argentíne
Captain America

**Captain America** je fiktívna komiksová postava od Marvel Comics. Po prvýkrát sa objavil v *Captain America Comics #1* v marci 1941.

## Charakteristika
Captain America, vlastným menom Steven Rogers, sa narodil v Amerike pred 2. svetovou vojnou. Od malička túžil brániť svoju vlasť a preto ako teenager narukoval do armády USA, aby mohol bojovať proti fašistom. Fyzicky zdatný na armádu nebol preto ho viackrát odmietli. Na základe jeho šikovnosti, oddanosti, poslušnosti a disciplíne bol vybraný pre experiment jedného uznávaného nemeckého vedca. Išlo o sérum *„super-vojaka“*, ktorým chceli dosiahnuť armádu špeciálnych vojsk. Stevovi bolo sérum vpichnuté, následkom čoho sa z neho stal dospelý jedinec.

Toto sérum mu nedalo žiadne superschopnosti ako by sa dalo čakať. Zvýšilo to však jeho pohyblivosť, reflexy, obratnosť, silu, regeneráciu, pomalšie starnutie a vytrvalosť. Toto všetko však stačí na to, aby sa stal jedinečným. Captain Amerika je schopný zdvihnúť nad hlavu 400 kg a všetky jeho ostatné vlastnosti sú v najvyšších úrovniach, aké môže človek dosiahnuť. Captain je jeden z najlepšie vycvičených ľudí na svete. Ovláda viacero bojových umení, je vynikajúci stratég a vodca. Keďže profesor, ktorý mu vpichol sérum bol zavraždený a sérum bolo zničené tiež, Captain America je jediný človek, ktorý ma v sebe sérum super-vojaka. Ako zbraň používa Captain America štít ktorý bol navrhnutý Howardom Starkom v roku 1942 (otcom Anthonyho Starka viac známeho ako Iron Man) ktorý je z Vibrania, takže je prakticky nezničiteľný. V rukách Captaina Americu je tento štít vynikajúcou obrannou a deštrukčnou útočnou zbraňou. V 2. svetovej vojne bol pri jednom z mnohých bojov zmrazený. Neskôr ho našli členovia pôvodných . Captain America dlhé roky bojuje ako vodca v skupine super ľudí The Avengers. Jeho najlepší priateľ bol  Bucky Barnes viac známy pod pseudonymom Winter Soldier ktorého po jeho zajatí fiktívna nacistická skupina premenila na ,,vraždiaci stroj,,. Podľa filmovej verzie žije dodnes, no podľa komiksovej v roku 2007 zomrel počas Civil War.  

## Referencie

Kategória:Komiksoví superhrdinovia
Kategória:Filmoví superhrdinovia
Urban exploration

right|thumb|Urban exploration v praxi

**Urban exploration** (skrátene **urbex**; doslova „mestský prieskum“) alebo **infiltrácia** je súkromný prieskum verejne/oficiálne neprístupných nadzemných aj podzemných objektov a zariadení vytvorených ľuďmi najmä v mestách.

## Charakteristika
Urban exploration je prienikom medzi „archeológiou“, fotografovaním interiérov nevyužívanej architektúry a adrenalínovým športom. Medzi skúmané objekty patria najmä katakomby, staré nepoužívané budovy, kanalizácia, staré továrne, strechy, kostoly, nemocnice, tunely, mosty a podobne. 

Motiváciou pre mestský prieskum môže byť amatérsky či profesionálny záujem o podobu a dejiny zaujímavých architektonických diel (najmä továrenské haly, mosty, tunely), niektorí nadšenci urbexu vyhľadávajú v budovách zvyšky starých strojov alebo technologického vybavenia, iní sú skôr fotografmi, ktorí iba hľadajú zaujímavé exteriéry alebo interiéry (v opustených budovách, továrňach, železničných staniciach), prípadne hľadajú netradičné výhľady (na mostoch alebo komínoch) a pod. Časť nadšencov vníma urbex ako módny adrenalínový šport a ich cieľom je dostať sa na neprístupné alebo zákonom zakázané miesta, kde si často zhotovujú fotografie a videá, ktoré zverejňujú na internete. 

Pre mestský prieskum by ale malo platiť základné pravidlo: „Neodnášaj nič než fotky, nenechávaj nič než stopy“. Je neprípustné z navštívených objektov niečo vyniesť alebo ich akýmkoľvek spôsobom znehodnocovať. Prívrženci urban exploration sa naopak snažia poukázať na kultúrno-umelecké hodnoty opustených objektov a iniciovať ich obnovu.

Na Slovensku sa urbexu venuje niekoľko desiatok nadšencov, jedným z nich je aj youtuber Ivan Donoval a maliar Juraj Florek, ktorý v roku 2017 pripravuje vlastnú knihu o fenoméne urban exploration.

## Literatúra
* FAIGLOVÁ, Barbora - HAVLÍKOVÁ, Katka: *Urbex : opuštěná místa v Čechách.* Praha : Grada, 2015. 141 s. ISBN 978-80-247-5336-2
* GREGOR, Marek (text) - SVOBODA, Tomáš (foto): Objevování rozpadu : Fotograf Tomáš Svoboda už několik let dokumentuje vybydlené městské objekty po celém světě. In: *REFLEX*, r. XXVII, č. 44, 3. 11. 2016, s. 42 - 49.

## Referencie


## Iné projekty

## Pozri aj
* brownfield

## Externé odkazy
* Forbidden Places
* český článok 
* Databáza o známych opustených miestach 
* Portál slovenskej komunity nadšencov pre urbex 

Kategória:Hobby
Pilagás (department)

Department **Pilagás** leží na severozápade provincie Formosa na severe Argentíny a je jeden z deviatich departmentov provincie.

Na severe hraničí s Paraguajom, na východe s departmentom Pilcomayo, na juhu s departmentom Pirané a na západe s departmentom Patiño.

Hlavné mesto departmentu Pilagás je El Espinillo.

Kategória:Departmenty v Argentíne
Rýchlostná komunikácia

**Rýchlostná komunikácia** je na Slovensku v zmysle vyhlášky 35/1984 Zb. cesta (v zmysle zákona 135/1961, teda iná ako diaľnica) alebo miestna komunikácia prístupná len pre rýchlu motorovú dopravu. V praxi ide najčastešie o cestu pre motorové vozidlá.

## Iné projekty

## Externé odkazy
* Motorways-Exits Guide to the motorway systems worldwide

Kategória:Kategórie ciest
Karas striebristý

thumb|Karas striebristý
thumb|Karas striebristý
**Karas striebristý** alebo (staršie aj) **karas zlatý** (lat. *Carassius auratus*), ľudovo **zlatá rybka**, je druh ryby z čeľade kaprovité.

Je to jedna z najdlhšie (ak nie najdlhšie) chovaných rýb v starostlivosti človeka na okrasné, nie na úžitkové účely. Ako prví sa jej chovom začali zaoberať starí Číňania a funkcia chovateľa týchto rýb v kráľovskom paláci bola plne legalizovaná ako zamestnanie. Časom bolo vyšľachtených z pôvodne divej formy viacero chovateľských foriem, napr. „levia hlava“ atď. Vyskytuje sa aj vo vodných plochách na Slovensku a to v divej forme je pomerne hojný a darí sa mu aj v našich podmienkach. Karas striebristý rastie až do . Veľký klasik medzi rybami v jazierku je nenáročný na starostlivosť. Milujú slnko, rýchlo sa rozmnožujú.

## Iné projekty

Kategória:Kaprovité
Kategória:Akváriové ryby
Kategória:Mihule a ryby na Slovensku
19. obvod (Paríž)

**19. obvod** () alebo **Obvod Buttes-Chaumont** () je jeden z 20 obvodov Paríža. Nachádza sa na pravom brehu rieky Seina. V obvode sú dva kanály: *Canal Saint-Denis* a *Canal de l'Ourcq*, ktoré sa stretajú na úrovni parku Parc de la Villette.

V 19. obvode sa nachádza verejný park *Parc des Buttes Chaumont*, ktorý sa nachádza na kopci. Takisto sa tu nachádza *Parc de la Villette*, v ktorom stojí Cité des Sciences et de l'Industrie – výstavné centrum vied a priemyslu, a Cité de la Musique s Conservatoire de Paris, jednou z najprestížnejších škôl v Európe.

## Geografia
Rozloha tohto obvodu je .

## Demografia
19. obvod stále populačne rastie. Podľa posledného sčítania v roku 1999 bol počet obyvateľov 172 730 a v obvode bolo 68 101 pracovných miest.

### Počet obyvateľov v rokoch 1872 – 2005

## Štvrte
Každý z 20 parížskych obvodov je rozdelený na štyri štvrte (quartiers). Zoznam štvrtí 19. obvodu:
* Quartier de la Villette
* Quartier du Pont-de-Flandre
* Quartier d’Amérique
* Quartier du Combat

Podľa oficiálneho číslovania parížskych mestských štvrtí majú tieto štvrte 73 – 76.

## Iné projekty
Hawkeye (postava)

**Hawkeye** je fiktívna komiksová postava od Marvel Comics.

## Charakteristika
Hawkeye, vlastným menom Clint Barton. Je rodený Američan, ktorý vyrastal so svojím bratom. Od malička bol problémovým dieťaťom. Vychovávali ho rôzne rodiny, ale z každej ušiel. Neskôr sa pridal k cirkusu,kde ho vycvičili v dokonalého akrobata. Mentorom a učiteľom mu tam bol tajomný muž menom Swordsman, ktorý bol jedným z najlepších bojovníkov s mečom na zemi. Clinta učil bojovať s mečom, dýkou,ale hlavne s lukom. Časom si Swordsman všimol u Clinta neskutočnú spoluprácu oka s rukou. Clint dokázal s lukom trafiť prakticky všetko z ktorejkoľvek polohy. Swordsman ho využíval pri mnohých lúpežiach. Jedného dňa však Clint videl ako známy super-hrdina Iron man zachránil deti z horiaceho auta a pochopil, že aj on chce pomáhať. Vzoprel sa preto Swordsmanovi a porazil ho. Prišiel sa prihlásť do teamu super-ludí The Avengers, kde pôsobí Iron man spolu s Captainom America a mnohými ďalšími. Hawkeye hneď predviedol svoje schopnosti a bol prijatý do teamu.

Základnou schopnosťou Hawkeye je jeho neuveriteľná presnosť. Jeho očná sietnica je veľmi citlivá a preto dokáže triafať aj na veľkú vzdialenosť. Clint je zdatný bojovník trénovaný v mnohých bojových umeniach. Jeho trénerom a dobrým priateľom bol Captain America. V jednom období používal Hawkeye Pymove častice ( Pym particles ), svojho tímového kolegu Ant-mana a vďaka nim vedel narásť do obrovských rozmerov. V tomto stave mal Hawkeye super-silu a hovoril si Goliath. Hawkeye používa v boji dlhý luk a sadu rôznych šípov. Nosí so sebou bežné, ale aj špecialne upravené šípy ako napr. : uspávací, elektrický, vybuchujíci, šíp s lanom, magnetický, sonický a mnohé ďalšie. Hawkeye je jedným z hlavných členov The Avengers a bol aj vodca teamu Thunderbolts. V súčasnosti používa Hawkeye krycie meno Ronin a luk so šípami vymenil za 2 dlhé meče.

Kategória:Komiksoví superhrdinovia
Kategória:Filmoví superhrdinovia
20. obvod (Paríž)

**20. obvod** () alebo **Obvod Ménilmontant** () je jeden z 20 obvodov Paríža. Nachádza sa na pravom brehu rieky Seina. Zahŕňa kozmopolitné štvrte Ménilmontant a Belleville, ktoré od polovice 19. storočia zažili veľa vĺn prisťahovalectva. Dnes má štvrť Belleville druhý najväčší Chinatown v Paríži.

20. obvod je medzinárodne známy aj cintorínom Père Lachaise, kde možno nájsť hroby mnohých známych skladateľov (ako Chopina a Rossiniho), spisovateľov (vrátane Oscara Wilda a Marcela Prousta), maliarov (Pissarro, Jacques-Louis David a iných) a dokonca rockových spevákov (Jim Morrison).

## Geografia
Rozloha tohto obvodu je .

## Demografia
Najvyšší počet obyvateľov dosiahol 20. obvod v roku 1936, kedy mal 208 115 obyvateľov. Dnes, podľa posledného sčítania v roku 1999, má vysoký počet obyvateľov (182 952) a obchodnú aktivitu (54 786 pracovných miest).

### Počet obyvateľov v rokoch 1872 – 2005

## Štvrte
Každý z 20 parížskych obvodov je rozdelený na štyri štvrte (quartiers). Zoznam štvrtí 19. obvodu:
* Quartier de Belleville
* Quartier Saint-Fargeau
* Quartier du Père-Lachaise
* Quartier de Charonne

Podľa oficiálneho číslovania parížskych mestských štvrtí majú tieto štvrte 77 – 80.

## Iné projekty
K-9

**K-9** (alebo K9) je pojem ktorý sa poväčšine používa v súvislosti so psami. Termín vznikol pôvodne v prostredí armády Spojených štátov, kde je bežné používať podobné termíny (skratky) na označenie rôznych činností. Pojmom K-9 sa označovala služobná kynológia, resp. služobné psy. Neskôr sa tento pojem rozšíril na označovanie služobnej kynológie i v iných štátoch a iných odboroch (policajná kynológia, záchranárska kynológia). Dnes sa používa prakticky ako všeobecné označenie všetkých pracujúcich psov (vrátane asistenčných, zdravotníckych, atď.), okrem psov poľovných.

Kategória:Kynológia
Białystok

**Białystok** (slovensky historický názov **Bielostok**) je mesto v Poľsku v Podleskom vojvodstve, v západnej časti makroregiónu Wysoczyzna Białostocka.

Prvá zmienka o meste Białystok je z roku 999.
Obyvateľstvo sa zameriava najmä na poľnohospodárstvo na okolitých poliach.

## Obyvateľstvo
Mesto má rozlohu 102&nbsp;km² a žije tu 295-tisíc obyvateľov, v metropolitnej oblasti 370-tisíc.

V Białystoku žijú hlavne Poliaci (97 % obyvateľstva). Okrem nich tu žijú aj Bielorusi (2,5 %) a ďalší ako Rusi, Litovskí Tatári, Ukrajinci a Rómovia. Pred druhou svetovou vojnou žila v meste veľká židovská komunita. V roku 1931 žilo v meste 40000 Židov.

V roku 2006 žilo v meste 294830 obyvateľov, z toho mužov: 138 208 a žien: 156 622. V roku 1921 malo mesto 76792 obyvateľov, z toho mužov: 35 384 a žien: 41 408.

## Poloha
Białystok je najväčšie mesto na severovýchode Poľska. Nachádza sa 188&nbsp;km severovýchodne od Varšavy a 54&nbsp;km od hraníc s Bieloruskom. Je významnou železničnou križovatkou.

Geomorfologicky leží v oblasti Volynsko-podolskej vrchoviny. Mestom preteká rieka Biała. Mesto a jeho okolie je tvorené výplavovou plošinou (sandr), ktorá sa nachádzala v období štvrtohôr v predpolí kontinentálneho ľadovca. Dnes je oblasť do značnej miery pokrytá lesmi. Tie tvoria asi 17% rozlohy administratívnej oblasti mesta.

Priemerná teplota v januári dosahuje -5 až -7°С. Priemerný úhrn zrážok sa pohybuje okolo 550&nbsp;mm za rok.

## Šport

* Jagiellonia Białystok je poľský futbalový klub.

## Významné osobnosti
* Ludwik Lejzer Zamenhof - tvorca esperanta
## Referencie

## Iné projekty


Kategória:Mestá v Podleskom vojvodstve
Discovery

**Discovery** môže byť:

* raketoplán, pozri Discovery (raketoplán)
* televízny kanál, pozri Discovery Channel
* britská antarktická expedícia, pozri Discovery (expedícia)
* album dvojice Daft Punk, pozri Discovery (Daft Punk)
* album skupiny Electric Light Orchestra, pozri Discovery (Electric Light Orchestra)
* box set skupiny Pink Floyd, pozri Discovery (Pink Floyd)

## Pozri aj
* Program Discovery
Lev Borisovič Kamenev

**Lev Borisovič Kamenev** (), pôvodným menom **Rozenfeľd** ; * 6. júl 1883, Moskva, Rusko – † 25. august 1936, tamže) bol sovietsky stranícky a vládny činiteľ, boľševik, revolucionár. Po otcovi bol židovského pôvodu.

Popravený počas Stalinových čistiek (v období tzv. veľkého teroru) ako jeden z prvých počas prvého moskovského procesu. Bol obvinený z trockizmu, kontrarevolučných zločinov a pokusu zavraždiť Stalina a ďalších vysokých predstaviteľov ZSSR. Tlač ho napriek jeho židovskému pôvodu obviňovala aj z nacizmu.

## Iné projekty

Kategória:Popravení politici
Kategória:Popravení zastrelením
Kategória:Sovietski politici
Kategória:Politici židovského pôvodu
Kategória:Ruské osobnosti židovského pôvodu
Kategória:Ruskí ateisti
Kategória:Odsúdení na trest smrti
Kategória:Obete komunistického režimu v Sovietskom zväze
Kategória:Osobnosti z Moskvy
Kategória:Ruskí revolucionári
Kategória:Starí boľševici
Kategória:Ruskí spisovatelia
Kategória:Spisovatelia židovského pôvodu
Kategória:Obete Veľkého teroru
Palais Garnier

thumb|Palais Garnier

**Palais Garnier** alebo **Opéra Garnier** alebo **Parížska opera** (fr. *Opéra de Paris*) je budova opery v Paríži s 2 200 diváckymi miestami. Navrhol ju Charles Garnier v eklektickom štýle a je pokladaná sa za jedno z architektonických veľdiel tých čias. Budova opery v Paríži je všeobecne jedným z najvýznamnejších diel eklektizmu vo svete. Sídli v ňom národný operný súbor, Opéra National de Paris.

Pred otvorením v roku 1875 sa opera oficiálne volala *Académie Nationale de Musique - Théâtre de l'Opéra*. Tento názov si zachovala do roku 1978, kedy bola premenovaná na *Théâtre National de l'Opéra de Paris*. Neskôr operná spoločnosť vybrala Opéru Bastille ako svoje hlavné divadlo pred jeho dokončením v roku 1989. Budova bola premenovaná na *Palais Garnier*, hoci jej oficiálnejšie meno, *Académie Nationale de Musique*, sa stále nachádza nad stĺpmi predného priečelia. Napriek tomu, že ju veľa ľudí pozná pod menom Parížska opera, tak je jedným z viacerých divadiel, ktoré slúžili v Paríži ako hlavné dejiská opery a baletu od ich počiatkov (v minulosti napr. Opéra Le Peletier a v súčasnosti okrem spomenutej Opéra Bastille napr. Théâtre national de l'Opéra-Comique).

## Iné projekty

## Externé odkazy

* oficiálna stránka

Garnier
Kategória:Eklektické stavby
Kategória:Historické pamiatky v Paríži
Kategória:Operné budovy
Kategória:Opera vo Francúzsku
Kategória:9. obvod (Paríž)
Kategória:Kultúra v Paríži
Kategória:Architektúra z 1875
Feeder (hudobná skupina)

**Feeder** je walesko-japonská rocková hudobná skupina. Skupina sa sformovala v meste Newport vo Walese. V roku 2001 vydali singel *Buck Rogers* z albumu *[[Echo Park]]*, ktorý obsadil popredné miesta v hudobných rebríčkoch a odvtedy sa skladby tejto skupiny umiestňujú v moderných hitparádach. Po ich prelomovom roku bubeník Jon Lee spáchal samovraždu v jeho dome v Miami v januári 2002. Skupinu tak v súčasnosti tvorí trojica hudobníkov: Grant Nicholas, Taka Hirose a Mark Richardson.

Skupina doposiaľ vydala 5 štúdiových albumov a dve kompilácie vrátane úspešného platinového albumu singlov. Spolu majú tri platinové albumy, dve zlaté a jeden strieborný album v Spojenom kráľovstve.  Ich jediné ocenenie mimo Spojeného kráľovstva je zlatá cena za album singlov v Írsku.

## Diskografia
### Štúdiové albumy
* 1997 - *[[Polythene]]*
* 1999 - *[[Yesterday Went Too Soon]]*
* 2001 - *[[Echo Park (album)|Echo Park]]*
* 2001 - *[[Swim]]* (EP z 1996)
* 2002 - *[[Comfort in Sound]]*
* 2005 - *[[Pushing the Senses]]*
* 2008 - *[[Silent Cry]]*

### Kompilácie
* 2004 - *Picture Of Perfect Youth* 
* 2006 - *Feeder The Singles* 
* 2007 - *Picture Of Perfect Youth [Re-Issue]*

## Referencie


## Iné projekty
 

## Externé odkazy
* Oficiálna web stránka

Kategória:Rockové hudobné skupiny
Kategória:Britské hudobné skupiny

Kategória:Hudobné skupiny z 1992
Helena (Alabama)

**Helena** je mesto v Spojených štátoch amerických, v Alabame. Leží v Shelby County a je súčasťou metropolitnej oblasti mesta Birmingham. Žije tu 10 296 obyvateľov (2005).

## Referencie


Kategória:Mestá v Alabame
Helena (Arkansas)

thumb|Helena
right|thumb|Poloha mesta

**Helena** je mesto v USA, v Arkansase. Je sídlom okresu Phillips County a tvorí súmestie s mestom West Helena. 

Leží na pravom brehu rieky Mississippi a žije tu 6 323 obyvateľov (2005).

## Iné projekty

Kategória:Mestá v Arkansase
Kategória:Sídla na Mississippi
Helena (Georgia)

**Helena** je sídlo v Spojených štátoch amerických, v centrálnej Georgii. Nachádza sa v okrese Telfair County, severozápadne od sídla okresu McRae, medzi riekami Little Ocmulgee na severe a Sugar Creek na juhu.

## Referencie

Kategória:Mestá v Georgii
Helena (Mississippi)

**Helena** je sídlo v Spojených štátoch amerických, v južnej časti Mississippi. Nachádza sa v okrese Jackson County, na brehu potoka Black Creek. Je súčasťou metropolitnej oblasti mesta Pascagoula a žije tu 778 obyvateľov (2005).

Kategória:Mestá v Mississippi
Helena (Oklahoma)

**Helena** je sídlo v Spojených štátoch amerických, v severozápadnej Oklahome. Leží v okrese Alfalfa County v pramennej oblasti potoka Turkey Creek. Žije tu 443 obyvateľov (2005).

Kategória:Mestá v Oklahome
Missoula

**Missoula** môže byť:

*sídlo v USA, pozri Missoula (Montana)
*okres v USA, pozri Missoula County
*kráter na Marse, pozri Missoula (kráter)
Missoula (Montana)

thumb|Missoula
**Missoula** je mesto v Spojených štátoch amerických, v západnej Montane. Leží v Skalnatých vrchoch na rieke Clark Fork, v blízkosti sútoku s riekou Bitterroot. Je sídlom okresu Missoula County a žije tu 57 053 obyvateľov (2005). 

V meste sídli pobočka *University of Montana*. Severozápadne od mesta leží medzinárodné letisko *Missoula International Airport*, severne od neho sa nachádza rekreačné územie *Rattlesnake*, lyžiarske stredisko *Montana Snowbowl*], východne od mesta lyžiarske stredisko *Marshall Mountain*.

V meste a jeho okolí sa odohrával dej filmu Roberta Redforda Kadiaľ tečie rieka (1992).

## Osobnosti mesta
* Jeannette Rankinová (* 1880 - † 1973), politička, bojovníčka za ženské práva a mierová aktivistka, prvá žena zvolená do Kongresu USA 
* David Lynch (* 1946), filmový režisér, scenárista, tvorca a maliar
* Brian P. Schmidt (* 1967), americko-austrálsky astrofyzik

## Partnerské mestá
*  Neckargemünd, Nemecko
*  Palmerston North, Nový Zéland

## Iné projekty

## Oficiálna stránka
* Oficiálna stránka 

Kategória:Mestá v Montane
Great Falls

**Great Falls** môže byť:

* sídlo v USA (Južná Karolína), pozri Great Falls (Južná Karolína)
* sídlo v USA (Montana), pozri Great Falls (Montana)
* sídlo v USA (Virgínia), pozri Great Falls (Virgínia)
* vodopád na Missouri, pozri Great Falls (vodopády)
Great Falls (Montana)

thumb| Great Falls
**Great Falls** je mesto v USA, v centrálnej Montane. Leží v nadmorskej výške  a preteká ním rieka Missouri, ktorá pod mestom vytvára rovnomenné vodopády. Je sídlom okresu Cascade County a žije tu 56 690 obyvateľov (2005).

V meste sídli University of Great Falls, na západnom okraji mesta sa nachádza medzinárodné letisko Great Falls International Airport.

## Iné projekty

## Externé odkazy
* Oficiálna stránka

Kategória:Mestá v Montane
Great Falls (Južná Karolína)

**Great Falls** je sídlo v Spojených štátoch amerických, na severe štátu Južná Karolína. Nachádza sa v okrese Chester County, na pravom brehu rieky Catawba. Žije tu 2 194 obyvateľov (2005).

Kategória:Mestá v Južnej Karolíne
Great Falls (Virgínia)

thumb|Great Falls
**Great Falls** je obec v Spojených štátoch, v severovýchodnej časti štátu Virgínia. Leží v okrese Fairfax County a je súčasťou metropolitnej oblasti Washingtonu. Nachádza sa severozápadne od hlavného mesta na pravom brehu rieky Potomac. 

Žije tu 8 549 obyvateľov (2005).

## Externé odkazy
* Great Falls Historical Society 

Kategória:Obce vo Virgínii
Zubří (okres Vsetín)

**Zubří** je mesto v Česku. Nachádza sa v okrese Vsetín v Zlínskom kraji, asi 4 km západne od mesta Rožnov pod Radhoštěm. Počet obyvateľov je 5 549. Zubří je tiež známe svojim oddielom hádzanej.

## Dejiny
Prvá písomná zmienka pochádza z roku 1310, kedy páni z Krásna dali vo vtedajšej osade osadiť 40 lánov a založili jednu z prvých „horných dedín“ rožnovského panstva. 

V 18. storočí sa v Zubří-Hamrech vyrábalo železo. Pre rozvoj mesta malo veľký význam železničné spojenie medzi Valašským Meziříčím a Rožnovom pod Radhoštěm, ktoré bolo vybudované v roku 1892.

Posledným majiteľom fojtstva v Zubří bola rodina Palackých z Hodslavic, z ktorej pochádzal historik František Palacký. V dome *Na Petrohradě*, ktorý bol postavený pre neter Františka Palackého sa dnes nachádza Múzeum mesta Zubří. 
 
V období po prvej svetovej vojne do roku 1932 v Zubří existovala súkromná škola vyšívania, ktorá dala základ bielej zuberskej výšivke.

Až po roku 1945 strácala vtedajšia obec poľnohospodársky charakter a stala sa predovšetkým priemyslovou dedinou. Mestom sa stalo 22. februára 2002.

## Geografia
Mesto leží na pravom brehu rieky Rožnovská Bečva medzi Vsetínskymi vrchmi a Moravskosliezskymi Beskydami.

## Kultúrne pamiatky a pamätihodnosti
* Kostol sv. Kataríny (1788)
* Najstarší tis na Valašsku, cca 360 rokov
* Kaplnka sv. Ducha 

## Partnerské mestá
*  Furth an der Triesting, Rakúsko
*  Palárikovo, Slovensko
*  Považská Bystrica, Slovensko
*  Rosdorf, Nemecko 

## Referencie


## Pozri aj
* Zoznam miest v Česku

## Iné projekty

## Externé odkazy
* Oficiálna stránka
* Podrobné štatistické údaje


Kategória:Okres Vsetín
Kategória:Mestá v Česku
Anaconda

thumb|Anaconda

**Anaconda** je mesto v USA, v západnej Montane. Leží v Skalnatých vrchoch (horské hrebene Anaconda Range, Deer Lodge Range a Flint Creek Range) v blízkosti hlavného kontinentálneho rozvodia. Je sídlom okresu Deer Lodge a žije tu 9 417 obyvateľov (2005).

## Iné projekty

## Externé odkazy
* Oficiálna stránka

Kategória:Mestá v Montane
Kalispell

thumb|Kalispell
**Kalispell** je mesto v Spojených štátoch amerických, v severozápadnej Montane. Je sídlom okresu Flathead County, leží  severoseverozápadne od jazera Flathead Lake v Skalnatých vrchoch. Žije tu 14 223 obyvateľov (2005).

Z mesta pochádza americká herečka Michelle Williams.

## Iné projekty

Kategória:Mestá v Montane
Butte

**Butte** môže byť:

* sídlo v USA (Montana), pozri Butte (Montana)
* sídlo v USA (Nebraska), pozri Butte (Nebraska)
* okres v USA (Idaho), pozri Butte County (Idaho)
* okres v USA (Južná Dakota), pozri Butte County (Južná Dakota)
* okres v USA (Kalifornia), pozri Butte County (Kalifornia)
Butte (Montana)

thumb|Butte
**Butte** je mesto v USA, v západnej Montane. Leží v Skalnatých vrchoch medzi horskými masívmi Deer Lodge Range na severe a Pioneer Mountains na juhu, v nadmorskej výške  Mesto je uzavreté v kotline, ktorou preteká rieka Clark Fork a je dostupné cez horské priesmyky Elk Park Pass (V, ), Pipestone Pass (JV, ) a Deer Lodge Pass (JZ, ). Zároveň sa nachádza v blízkosti hlavného kontinentálneho rozvodia. Je sídlom okresu Silver Bow County a žije tu 34 606 obyvateľov (2005).

Južne od mesta sa nachádza regionálne letisko Bert Mooney Airport a severozápadne od mesta leží mesto Anaconda.

## Iné projekty

## Externé odkazy
* Oficiálna stránka

Kategória:Mestá v Montane